Det er vigtigt at stille krav til jeres IT leverandør. Det er ikke nogen hemmelighed at niveauet blandt IT leverandører er meget varierende. Det er for alle leverandører af IT sikkerhed vanskeligt at være opdateret på alle sikkerhedsrisikoerne, idet udviklingen går stærkt og de cyberkriminelle ofte altid er et halvt skridt foran. Dét at have en ekstern IT leverandør er desværre ikke ensbetydende med, at man som virksomhed lever op til kravene og betingelserne for at få udbetalt erstatning i forbindelse med et cyberangreb. Det er individuelt fra virksomhed til virksomhed, hvad sikkerhedsbehovet er og derfor er det vanskeligt for alle virksomhedsledelser at vurdere netop deres modstandsdygtighed og sikkerhedsbehov. Med vores modenhedstest får I indblik i om jeres leverandør og IT sikkerhed lever op til de krav der bør være til netop jeres virksomhed.